Diari Oficial de la Generalitat Valenciana


Sumari del DOGV 6308, del 12-07-2010 (2010/7904)

ORDRE 23/2010, de 7 de juliol, de la Conselleria de Cultura i Esport, per la qual es convoca un concurs públic per a la concessió d'ajudes a les associacions de bibliotecaris i arxivers de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6308

Data del DOGV
:   12-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7904


Data del document
:   07-07-2010

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * biblioteca
    * professió de la informació
    * associació professional
    * suport econòmic
    * ajuda pública

ORDRE 23/2010, de 7 de juliol, de la Conselleria de Cultura i Esport, per la qual es convoca un concurs públic per a la concessió d'ajudes a les associacions de bibliotecaris i arxivers de la Comunitat Valenciana. [2010/7904]
La Generalitat, tal com estableix l'article 49.1.4 de l'Estatut d'Autonomia, té competència exclusiva en matèria de cultura. Sobre aquesta base, esdevé oportú potenciar la labor i la iniciativa dels bibliotecaris i arxivers de la Comunitat Valenciana mitjançant de les seues associacions.
Per tot això, fent ús de les facultats que em confereix l'article 28 de la Llei 5/1983, de 30 de desembre, del Consell,
ORDENE
Primer
Es convoca un concurs públic per a la concessió d'ajudes a les associacions de bibliotecaris i arxivers de la Comunitat Valenciana destinades a sufragar les seues activitats, i s'aproven les bases per les quals es regeix aquesta convocatòria (annex I), així com el model de sol·licitud de l'ajuda (annex II) i el model d'alta de tercers (annex III).
Segon
L'import global màxim de les ajudes serà de 14.601 euros i es pagarà a càrrec del pressupost de l'any 2010 de la Generalitat, dins de l'aplicació pressupostària 44.78.81.225.87.7 i la línia T0314000, denominada «Ajudes a les associacions de bibliotecaris i arxivers de la Comunitat Valenciana».
DISPOSICIONS FINALS
Primera
Es delega en la directora general del Llibre, Arxius i Biblioteques la facultat de resoldre la concessió d'aquestes ajudes.
Segona
La present ordre produirà efecte des de l'endemà de la publicació en el Diari Oficial de la Comunitat Valenciana.
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, s'hi podrà recórrer potestativament en reposició o bé cabrà plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera de Cultura i Esport en el termini d'un mes a comptar des de l'endemà de la publicació.
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des l'endemà de la publicació.
València, 7 de juliol de 2010
La consellera de Cultura i Esport,
TRINIDAD M. MIRÓ MIRA
Annex I
Bases de la convocatòria per a l'adjudicació d'ajudes a les associacions de bibliotecaris i arxivers de la Comunitat Valenciana per a 2010
Primera. Objecte
Seran objecte d'ajuda les activitats següents:
a) Organització de congressos, trobades, cicles de conferències, taules redones, premis i cursos sobre temes específics de biblioteques o d'arxius.
b) Edició de publicacions en format paper i electrònic (revistes, índexs, etc.) sobre temes específics d'aquests col·lectius professionals i creació i manteniment de pàgines web.
c) Despeses de funcionament i protocol generades per l'activitat dels beneficiaris.
Segona. Despeses subvencionables
Aquestes ajudes contribuiran al finançament parcial, fins al màxim del 50%, de les despeses ocasionades tant pel funcionament de les associacions i col·legis professionals com per l'execució dels programes d'activitats que realitzen. Les activitats estaran datades entre l'1 de novembre de 2009 i el 30 de juny de 2010.
Tercera. Requisits dels beneficiaris
1. Podran sol·licitar aquestes ajudes:
- Les associacions de bibliotecaris i arxivers, la seu i l'activitat de les quals estiguen a la Comunitat Valenciana.
- Els col·legis professionals de bibliotecaris o arxivers, la seu i l'activitat dels quals estiguen a la Comunitat Valenciana.
2. No podran obtenir la condició de beneficiaris aquells sol·licitants que concórreguen en alguna de les causes d'inhabilitació i prohibició per a ser beneficiari de la subvenció regulades en l'article 13 de la Llei 38/2003, de 17 de novembre, General de Subvencions.
3. No podran obtenir la condició de beneficiaris aquells sol·licitants que no es troben, en finalitzar el termini de presentació de sol·licituds, al corrent de les obligacions tributàries i davant de la Seguretat Social.
Quarta. Règim normatiu d'aquestes ajudes
1. El procediment per a la concessió d'aquestes ajudes es tramitarà en règim de concurrència competitiva, tal com estableix l'article 22.1 de la Llei 38/2003, General de Subvencions.
2. Hi seran aplicables les presents bases reguladores d'aquesta convocatòria. Per a allò que no s'hi preveu, hi serà aplicable la Llei d'Hisenda Pública de la Generalitat Valenciana; la Llei 38/2003, General de Subvencions, el Reglament de la Llei 38/2003, aprovat pel Reial Decret 887/2006; la Llei 11/2007, de 22 de juny d'Accés Electrònic dels Ciutadans als Servicis Públics, i el Decret 18/2004, de 13 de febrer, del Consell, de Creació del Registre de la Generalitat i Regulació de les Notificacions Telemàtiques de la Generalitat.
3. Les ajudes concedides mitjançant aquesta convocatòria no necessiten la seua notificació a la Comissió Europea, d'acord amb l'article 7.4, en relació amb els articles 1.4 i 3.4 del Decret 147/2007, de 7 de setembre, del Consell, que regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, per no complir el requisit de l'avantatge econòmic per a una empresa, ni el del falsejament de la competència, i no afectar així els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea.
4. La presentació de la sol·licitud per a optar a aquesta ajuda implica la plena acceptació pel sol·licitant de les bases per les quals es regeix aquesta convocatòria.
Cinquena. Termini de les sol·licituds i documentació que cal presentar
1. El termini de presentació de sol·licituds serà de quinze dies naturals des de l'endemà de la publicació d'aquesta ordre en el Diari Oficial de la Comunitat Valenciana. Quan l'últim dia de termini siga inhàbil, s'entendrà prorrogat al primer dia hàbil següent.
2. En el cas que els documents que han d'acompanyar la sol·licitud de concessió de les ajudes ja estigueren en poder de qualsevol òrgan de l'administració actuant, el sol·licitant podrà acollir-se al que estableix l'apartat f) de l'article 35 de la LRJPAC, sempre que es faça constar la data i l'òrgan o dependència en què van ser presentats o, si és el cas, emesos, i que no hagen transcorreguts més de cinc anys des de l'acabament del procediment a què corresponguen
3. En els casos d'impossibilitat material d'obtenir la documentació, l'òrgan competent podrà requerir al sol·licitant que la presente, o, si no és possible, que acredite per uns altres mitjans els requisits a què es refereix el document
4. La sol·licitud d'ajuda econòmica, el model de la qual figura en l'annex II a aquesta ordre, estarà adreçada a la Conselleria de Cultura i Esport, Direcció General del Llibre, Arxius i Biblioteques, i anirà acompanyada dels originals o de fotocòpies compulsades dels documents següents:
a) Estatuts de l'associació o del col·legi professional.
b) Número de registre de l'associació o del col·legi professional.
c) Memòria detallada del pla de les activitats previstes i cost de cada activitat, així com cost total de les activitats de la memòria.
d) Document de l'acord de l'òrgan directiu de l'associació o del col·legi professional, ja siga assemblea general o junta directiva, que en nomena el representant.
e) Fotocòpia compulsada del document nacional d'identitat del representant.
f) Fotocòpia compulsada del NIF de l'associació o del col·legi professional.
g) En el cas de nou beneficiari o de canvi de número de compte bancari, s'aportarà la fitxa de manteniment de tercers que apareix com a annex III a aquesta ordre.
h) Acreditació que el sol·licitant es troba al corrent de les seues obligacions tributàries, tant pel que fa als tributs estatals com als autonòmics, i davant de la Seguretat Social, en els termes que preveu l'article 22 del Reglament General de Subvencions, aprovat pel Reial Decret 887/2006, de 21 de juliol.
La presentació de la sol·licitud per part del sol·licitant de la subvenció comportarà l'autorització a la Conselleria de Cultura i Esport perquè aquesta obtinga de forma directa, a través de certificats telemàtics, l'acreditació del compliment de les obligacions tributàries i davant de la Seguretat Social, en els termes que preveuen els articles 18 i 19 del Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions.
La Direcció General del Llibre, Arxius i Biblioteques es reserva el dret de requerir al sol·licitant si la informació obtinguda presenta alguna incidència.
No obstant això, el sol·licitant podrà denegar expressament el consentiment, i haurà d'aportar llavors els certificats següents:
- Certificat positiu de l'Agència Estatal d'Administració Tributària, que acredite que el sol·licitant es troba al corrent de les seues obligacions.
- Certificat de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social.
- Certificat de les direccions territorials de la Conselleria d'Economia, Hisenda i Ocupació, acreditativa que el sol·licitant no té deutes de naturalesa tributària amb la Generalitat.
5. La documentació assenyalada en l'apartat anterior s'haurà de presentar, compulsada com cal, quan siga fotocòpia, en el Registre Auxiliar de la Biblioteca Valenciana (monestir de Sant Miquel dels Reis. Av. Constitució, 284. 46587 València), en el Registre de les direccions territorials de Cultura i Esport de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Donat cas que la documentació es presente en Correos, es regularà per l'article 31 del Reial Decret 1829/99, de 3 de desembre, pel qual s'aprova el reglament que regula la prestació dels servicis postals.
6. Les instàncies de sol·licitud estaran a disposició dels interessats en el Registre Auxiliar de la Biblioteca Valenciana i en el Registre de les direccions territorials de Cultura i Esport de Castelló, València o Alacant.
7. Si la sol·licitud no fóra presentada en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General del Llibre, Arxius i Biblioteques, núm. 965 363 679), amb indicació del número i de la data d'entrada al registre, i de l'òrgan on s'ha presentat la sol·licitud.
8. Qui ho desitge, podrà realitzar la presentació i el registre per mitjans electrònics i sol·licitar que les comunicacions i notificacions es practiquen mitjançant aquesta via. Aquests tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, a l'efecte de la pràctica de notificacions a l'interessat, haurà de correspondre amb la proporcionada per la Generalitat, amb domini .
Per a sol·licitar aquest tipus d'ajudes per via telemàtica, es requerirà un certificat de signatura electrònica d'entitat emés per l'ACCV .
La tramitació telemàtica pot realitzar-se per mitjà del PROP, en la següent URL: .
Els documents c), d) i g) poden ser aportats de forma telemàtica. En el cas dels documents d) i g), només s'acceptaran en format PDF i hauran d'estar signats mitjançant la plataforma de signatura en línia de l'ACCV:
9. Si la sol·licitud no reuneix els requisits i documents que s'assenyalen en aquesta base, es requerirà l'interessat perquè, en el termini de deu dies, esmene la falta o acompanye els documents preceptius, amb indicació que, si així no ho fera, es considerarà que desisteix de la seua petició després d'una resolució, d'acord amb l'article 71, apartat 1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
Sisena. Procediment de concessió
1. L'òrgan competent per a la instrucció del procediment de concessió de la subvenció és l'Àrea de Coordinació del Llibre, Arxius i Biblioteques, en els termes establits per la Llei 38/2003, General de Subvencions
2. Es nomena una Comissió Tècnica de Valoració de les sol·licituds, integrada per:
President: el cap de l'Àrea de Coordinació del Llibre, Arxius i Biblioteques.
Vocals: un cap de servici de la Direcció General del Llibre, Arxius i Biblioteques i dos tècnics de la Direcció General del Llibre, Arxius i Biblioteques.
Secretari: un cap de secció de la Direcció General del Llibre, Arxius i Biblioteques.
3. La Comissió Tècnica de Valoració examinarà les sol·licituds presentades i, d'acord amb els criteris objectius d'atorgament, redactarà un informe d'adjudicació a l'òrgan competent. L'òrgan instructor, a la vista de l'expedient i de l'informe de l'òrgan col·legiat, formularà la proposta de resolució provisional motivada correctament. La directora general del Llibre, Arxius i Biblioteques dictarà, per delegació de la consellera de Cultura i Esport, una resolució que serà publicada en el Diari Oficial de la Comunitat Valenciana.
4. Així mateix, la Comissió Tècnica de Valoració podrà formular una proposta en el sentit que les ajudes siguen declarades desertes, si al parer seu no hi ha sol·licituds amb mèrits suficients per a ser adjudicades, segons els criteris establerts a la base sèptima.
5. Transcorreguts sis mesos des que produïsca efectes la present ordre sense que hi haja recaigut una resolució, s'entendrà que les peticions han sigut denegades per silenci administratiu, sense perjuí de l'obligació de l'administració de dictar una resolució, de conformitat amb l'article 43 de la Llei 30/1992, de 26 de novembre.
Setena. Criteris de concessió
Per a la concessió d'aquestes subvencions es tindrà en compte la baremació següent:
a) Que aquestes activitats fomenten el reciclatge professional de bibliotecaris i arxivers. Màxim, 3 punts.
b) Repercussió de les activitats de l'associació o del col·legi professional en la millora de la gestió tècnica i el servici a l'usuari de les biblioteques i arxius de la Comunitat Valenciana. Màxim, 4 punts.
Tots dos criteris seran acreditats per a la baremació mitjançant la memòria del pla d'activitats que s'ajunta amb la sol·licitud.
Per a la determinació de la quantia de les subvencions es tindran en compte els criteris de valoració i baremació mencionats en aquesta base, i es distribuirà la dotació econòmica en proporció a la puntuació obtinguda.
Huitena. Obligacions del beneficiari
Són obligacions del beneficiari:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, tot això d'acord amb els articles 29 i 31 de la Llei 38/2003, de 17 de novembre, General de Subvencions.
b) Justificar davant de l'òrgan concedent el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció en el termini establit en les presents bases. Les despeses s'acreditaran mitjançant factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, d'acord amb l'article 30.3 de la Llei 38/2003, de 17 de novembre, General de Subvencions.
c) El sotmetiment a les actuacions de comprovació i control financer que haja d'efectuar l'òrgan concedent o qualssevol altres actuacions de comprovació i control financer que puguen realitzar els òrgans de control competents, per al que hauran d'aportar tota la informació requerida en l'exercici d'aquestes actuacions, d'acord amb el que estableix l'article 46 de la Llei 38/2003, de 17 de novembre, General de Subvencions.
d) Comunicar a la Conselleria de Cultura i Esport l'obtenció de subvencions, ajudes, ingressos o recursos que financen les activitats subvencionades, procedents de qualssevol administracions o ens públics.
e) Adoptar les mesures de difusió contingudes en els articles 14 i 18 de la Llei 38/2003, de 17 de novembre, General de Subvencions. Si l'activitat subvencionada generara algun tipus d'imprés, la indicació que l'activitat ha rebut una ajuda de la Conselleria de Cultura i Esport haurà de realitzar-se bé incloent una frase al·lusiva a l'esmentada ajuda, bé amb la inclusió del logotip de la Conselleria de Cultura i Esport.
f) Reintegrar els fons percebuts en els casos previstos en l'article 37 de la Llei 38/2003, de 17 de novembre, General de Subvencions.
Novena. Finançament de les activitats subvencionades
1. L'aportació de la Conselleria de Cultura i Esport serà, com a màxim, del cinquanta per cent (50%) del cost de la inversió que es realitze. Els beneficiaris hauran de fer-se càrrec de la part no finançada per la Generalitat.
2. L'import de les ajudes regulades en aquesta convocatòria no podrà ser, en cap cas, d'una quantia que, aïlladament o en concurrència amb subvencions, ajudes, ingressos o recursos d'altres administracions públiques, o d'altres ens públics o privats, supere el cost de l'activitat que haja de realitzar el beneficiari.
3. Tota alteració de les condicions tingudes en compte per a la concessió de la subvenció i, en tot cas, l'obtenció concurrent d'altres aportacions fora dels casos permesos en les normes reguladores, podran donar lloc a la modificació de la resolució de concessió, en els termes establits en la normativa reguladora de la subvenció.
Desena. Reintegrament
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, General de Subvencions.
Onzena. Inspecció i control
Quan en l'exercici de les funcions d'inspecció o control s'observen indicis de la incorrecta obtenció, gaudi o destinació de l'ajuda percebuda, la Conselleria de Cultura i Esport podrà acordar la retenció de les factures, dels documents equivalents o substitutius i de qualsevol altre document relatiu a les operacions en què els indicis es manifesten.
Dotzena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat, es regularan d'acord amb el que preveu el títol IV de la Llei 38/2003, de 17 de novembre, General de Subvencions.
Tretzena. Justificació de les subvencions
1. El pagament s'efectuarà d'una sola vegada en justificar les activitats subvencionades. Per a efectuar el pagament els beneficiaris de la subvenció hauran de presentar el compte justificatiu que continga la documentació següent:
a) Factures originals, fotocòpies compulsades i la resta de documents de valor probatori equivalent amb validesa en el tràfic jurídic mercantil o amb eficàcia administrativa, de les despeses realitzades. L'acreditació de les despeses també podrà efectuar-se mitjançant factures electròniques. Les factures seran presentades de manera reglamentària i estaran datades entre l'1 de novembre de 2009 i el 30 de juny de 2010.
b) Memòria explicativa i detallada de les activitats realitzades, on es farà menció explícita de les factures que corresponen a cada activitat i que inclourà una relació explicativa de les despeses especificades en les citades factures.
c) Certificat del representant legal de l'associació o del col·legi professional, que acredite que les factures corresponen a les activitats objecte de subvenció.
d) Quan les activitats hagen sigut finançades amb la subvenció i, a més, amb altres subvencions o recursos, haurà d'acreditar-se en la justificació l'import, la procedència i l'aplicació dels fons a les activitats subvencionades, en compliment de l'article 30.4 de la Llei 38/2003, de 17 de novembre, General de Subvencions.
e) Acreditació que el sol·licitant es troba al corrent de les seues obligacions tributàries, d'acord amb la base 5.4.h) d'aquesta ordre de convocatòria de subvenció.
2. La justificació de l'ajuda es correspondrà amb la totalitat del cost consignat en la sol·licitud segons l'apartat 4 c) de la base cinquena d'aquesta convocatòria.
3. En el cas de justificació parcial, l'ajuda es minorarà de forma proporcional sempre que el cost total justificat arribe, com a mínim, al 80% del cost consignat en la sol·licitud. En el cas que el cost total justificat siga inferior a aquest percentatge, es deixarà sense efecte l'ajuda.
4. Quan un beneficiari tinga més d'una activitat subvencionada, l'excés de despesa en una activitat no podrà compensar el dèficit d'una altra.
5. Els justificants establits en aquesta base, que seran adreçats a la Direcció General del Llibre, Arxius i Biblioteques, hauran de presentar-se en el Registre Auxiliar de la Biblioteca Valenciana (monestir de Sant Miquel dels Reis, Av. Constitució, 284. 46762 València) o per qualsevol dels procediments previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si no es fera així, decaurà el dret de l'adjudicatari a percebre l'ajuda.
6. El termini de presentació de la documentació justificativa serà de 15 dies naturals des del dia següent al de la data de la publicació en el DOCV de la resolució de concessió.ANNEX II / ANEXO IIANNEX III / ANEXO III